***МУДРИ МЛАДИЋ И ЗЛА ВЕШТИЦА***

Некада давно живео један младић који је путовао по земљи.Волео је да чита књиге и учи.На путу би често сретао пролазнике које би питао за савете.И сви би му га дали,сви осим једне старице.Била је то вештица која је више од свега мрзела учење.А младић,пошто није имао кућу,остајао би код других преко ноћи да се угреје и преспава.Тада би ноћу једно време остајао будан и писао књиге уз малу светлост свеће која је обасјавала његову тесну собицу.То би вештица све посматрала и све се више скупљао бес у њој.

Младић је и даље путовао,путовао док није стигао до једног прелепог дворца.Небо се већ заруменело,Сунце се још по мало назирало а затим и оно паде у сан.Младић немаше куд,већ уђе у дворац и замоли да ту заноћи.Цар га прими,богато нахрани и одведе до собе.Али како младић није био уморан,он поче да чита.Кад то виде вештица она баци чини на дворац и сви постадоше некако изгубљени и глупи.Младић се на срећу спасао од ових чини јер је у то време једино он био будан а чини су деловале на оне који спавају а то су били сви који су живели у дворцу.Сада је све било на њему.Једино је он могао све да ослободи али није знао како.У том тренутку вештица се створи пред младићем.Објаснила му је да чини може да скине једино ако тачно одговори на њена три питања.Али ако само једно погреши,чини ће бацити и на њега.Ако тачно одговори онда ће она нестати заувек.Ипак,за младића то није било тешко,јер како је прочитао толико књига на питања је одговорио с’ великом лакоћом.Вештица се тада распрснула на хиљаду делића,а чини престадоше.

А цар,сав срећан,даде руку своје кћери младићу и направи велику и богату свадбу а уз то,остави му и свој престо.Тако је он живео срећно и задовољно са женом коју је волео све до краја живота.

Светозар Шутић IV/6